**Zid de piatră**

*Ana Lupu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Azi mi-e inima-mpietrită,

O durere surdă-n piept,

Nu mai vreau să fiu iubită

Nu mai vreau să te aştept.

M-am lăsat pe mâini străine,

Inima mi-au operat

Mi-au tăiat-o în bucăţi

Şi apoi le-au smuls forţat.

A rămas un gol imens,

Şi din inimă-o fărâmă,

Câte lacrimi eu n-am şters

Şi nu m-am uitat în urmă

Am fugit cu ce-a rămas

O fărâmă mică, ascunsă,

Toată viaţa am s-o las,

De iubire nepătrunsă.

M-am ascuns şi eu cu greu

Între braţe protectoare,

Unde m-am ascuns mereu

Când n-am găsit rezolvare.

Inima-i un zid de piatră

Refugiul mi l-am găsit,

Inimă te rog mă iartă

C-am iubit şi te-am rănit...